পহেলগাঁওকাণ্ডের জের বন্ধ পাকিস্তান সরকারের এক্স অ্যাকাউন্ট

ওয়েব ডেস্ক: পহেলগাঁওয়ে(Pahalgam Attack) জঙ্গি হানা! প্রতিরক্ষামন্ত্রী রাজনাথ সিং (Rajnath Singh) জানিয়েছিলেন পহেলগাঁওয়ে হত্যালীলার ঘটনার দ্রুত জবাব দেওয়া হবে। এই ন্যক্কারজনক ঘটনার বিরুদ্ধে কড়া পদক্ষেপ নিয়েছে ভারত সরকার। পাকিস্তানের বিরুদ্ধে পাঁচ দফা পদক্ষেপের ঘোষণা করেছিল মোদির সরকার। বৃহস্পতিবার সকালেই পাকিস্তানের সরকারি এক্স অ্যাকাউন্টটি (Pakistan Governments Official X-Handle) ভারতে বন্ধ করে দেওয়া হয়েছে ।

প্রধানমন্ত্রী নরেন্দ্র মোদির (Narendra Modi) বাসভবনে বুধবার বিকেলবেলায় জরুরি বৈঠকে বসেছিলে নিরাপত্তা সংক্রান্ত মন্ত্রিসভার কমিটি। সেখানে একগুচ্ছ পদক্ষেপ করা হয়েছিল। যার মধ্যে অন্যতম আগামী ৪৮ ঘণ্টার মধ্যে ভারতীয় পাকবাসীদের ভারতের মাটি ছাড়তে হবে। বন্ধ করা হল সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। পাশাপাশি, আটারি-ওয়াঘা সীমান্তে চলাচল বন্ধ করার নির্দেশ দেওয়া হয়েছে। উপযুক্ত নথিপত্র নিয়ে যাঁরা সীমান্ত পেরিয়ে ভারতে প্রবেশ করেছেন, তাঁদের ১ মে-র মধ্যে পাকিস্তানে ফিরে যাওয়ার সময় দেওয়া হয়েছে। জরুরি প্রয়োজনেও কোনও পাক নাগরিককে আর ভিসা দেওয়া হবে না। যে সমস্ত ভিসা ইতিমধ্যেই দেওয়া হয়েছে সেগুলিকে বাতিল হবে। এবার এক্স হ্যান্ডল নিয়েও এ বার কড়া পদক্ষেপ করল ভারত। পাকিস্তান সরকারের এক্স হ্যান্ডলের অ্যাকাউন্টটি ভারতে বন্ধ করা হলো। ভারতের ইলেকট্রনিক্স এবং তথ্য প্রযুক্তি মন্ত্রকের তরফে সোশ্যাল মিডিয়া প্ল্যাটফর্ম এক্সকে এই পদক্ষেপ করার অনুরোধ করা হয়েছে। সেই অনুরোধে সাড়া দিয়েই পাকিস্তান সরকারের এক্স অ্যাকাউন্ট ভারতে ব্লক করা হয়েছে বলে জানা গিয়েছে।